Saudiya fondi O‘zbekistonda suv ta’minoti bo‘yicha loyihani moliyalashtiradi

Saudiya taraqqiyot fondi O‘zbekistonda suv ta’minoti sohasidagi loyiha uchun 70 million Saudiya riyali (13,3 million AQSh dollari) ajratadi. Bu haqda Saudi Press Agency ma’lumotiga tayanib, Gazeta.uz xabar berdi.

Loyiha bo‘yicha kelishuv 25-iyun kuni Jiddada Saudiya Arabistoni moliya vaziri Ibrohim ibn Abdulaziz al Assaf va O‘zbekiston tashqi iqtisodiy aloqalar, investitsiya va savdo vaziri Elyor G‘aniyev o‘rtasida imzolandi.
Shu kuni vazirlar muzokalar o‘tkazib, ikkala davlat o‘rtasidagi munosabatlar rivoji bo‘yicha masalalarni muhokama etishdi.